text: [{"text_idx": "#000006", "text": "Ia juga dipercayai berlaku apabila Honda HRV yang bergerak dari arah Kuantan menghala ke arah Segamat memperlahankan kenderaan kerana di hadapannya terdapat kerja pembaikan jalan raya sebelum dirempuh lori pasir berkenaan dari arah belakang."}, {"text_idx": "#000007", "text": "Akibat itu, enam beranak dilaporkan maut dalam kemalangan terbabit , manakala dua lagi dirawat di Hospital Segamat akibat para di dada dan badan."}, {"text_idx": "#000008", "text": "\u201cLori pasir berkenaan memasuki laluan bertentangan lalu merempuh pula sebuah Perodua Alza dinaiki enam mangsa yang maut itu."}, {"text_idx": "#000010", "text": "\u201cSeorang lagi anak mangsa, Abdullah, 15, dan pemandu lori dirawat di Hospital Segamat akibat parah di dada dan badan,\u201dmaklum Ahmad Zamry."}, {"text_idx": "#000011", "text": "Allahyarham selalu ingatkan soal kematian, jangan leka duniawi"}, {"text_idx": "#000012", "text": "Sementara itu, rakan karib sekerja kepada Amir Rudin Ismail iaitu Mohd. Noor Hamizi, 39, berkata, sejak dua minggu lalu, Allahyarham semakin kerap berbual mengenai kematian, dosa pahala serta hari pembalasan."}, {"text_idx": "#000013", "text": "Malah, dia juga sering menasihatinya untuk tidak leka dengan hal duniawi dan usah melengahkan waktu solat."}, {"text_idx": "#000015", "text": "\u201cDia sering menceritakan hal dunia yang sementara, pelbagai perkara yang berlaku tanpa mengira dosa pahala yang terjadi sejak kebelakangan ini dalam masyarakat."}, {"text_idx": "#000016", "text": "\u201cSaya sudah menganggap dia seperti abang kandung sendiri. Dia juga nasihatkan supaya bersabar dan jangan bertindak di luar batasan,\u201d katanya ketika ditemui di Jabatan Forensik Hospital Daerah Segamat (HDS), di sini pagi ini."}, {"text_idx": "#000018", "text": "Dalam pada itu, kakak kepada Norahimah berkata mangsa sempat berseloroh untuk mengambil gambar kenang-kenangan sebelum seorang daripada mereka meninggal dunia."}, {"text_idx": "#000020", "text": "\u201cItulah gambar terakhir kami empat beradik dan semalam, dia sekeluarga pergi buat selamanya,\u201d kata Norhayati Noor Muhamad."}, {"text_idx": "#000021", "text": "Kali terakhir dia berjumpa dengan keluarga arwah adiknya itu pada Ahad minggu lalu ketika majlis perkahwinan adik bongsu mereka, Norahila, 36, di rumah ibu mereka di Parit Jawa, Muar dekat sini."}, {"text_idx": "#000022", "text": "\u201cSaya anak kedua dan Noorahimah rapat dengan adik bongsu (Noorahila), semasa kenduri hari itu, arwah minta bergambar beramai-ramai, dia cakap mana tahu seorang daripada kita pergi dahulu boleh buat kenang-kenangan,\u201d katanya katanya ketika ditemui di Jabatan Perubatan Forensik Hospital Daerah Segamat di sini hari ini."}, {"text_idx": "#000023", "text": "Norhayati berkata, Noorahimah adalah seorang adik yang ceria dan periang serta ibu yang tegas."}, {"text_idx": "#000024", "text": "\u201cSebelum dia pergi, tidak ada apa-apa tanda yang pelik berlaku, dia seorang yang \u2018happy go lucky\u2019, nak kata garang tidak cuma dia seorang ibu yang tegas,\u201d katanya."}, {"text_idx": "#000025", "text": "Amir Ruddin Ismail bapa kepada enam cahaya mata itu juga merupakan imam Masjid Ladang Tereh Utara, Kluang antara enam terkorban termasuk isteri serta empat anaknya dalam kemalangan melibatkan lima kenderaan petang semalam."}, {"text_idx": "#000027", "text": "Katanya lagi, Allahyarham Amir Ruddin merupakan seorang yang baik dan taat pada perintah agama. Dia juga tidak menyangka bahawa teguran arwah yang kadang kala serius dan secara berjenaka mengenai soal kematian sejak akhir ini merupakan petanda ajalnya tiba."}]